Reykvíkingar ársins voru útnefndir við hátíðlega áthöfn í Elliðaárdal í morgun. Kamila Wali-jewska og Marco Pizzolato urðu fyrir valinu. Þau standa fyrir svokölluðum frískáp sem ætlað er að tengja fólk og efla vitund um matarsóun.
Frískápurinn stendur fyrir utan hús Andrýmis við Bergþórugötu 20. Hver sem er getur skilið eftir mat í skápnum og hver sem er getur tekið mat úr honum. Helsta markmiðið er að minnka matarsóun en verkefninu er einnig ætlað að skapa samfélag og stemningu í kringum skápinn. Marco segir að það sé mikill heiður að hljóta nafnbótina Reykvíkingur ársins.
(P) Jæja, Reykvíkingar ársins. Hver er tilfinningin að fá þessa viðurkenningu. (Marco) Það er (óskýrt) að vera Reykvíkingur ársins. það er mikill heiður. Það var mjög gaman að heyra að við vorum bæði valin Reykvíkingar ársins. (Kamila á ensku) Það er frábært. Það er óvænt. Og okkur líður eins og verkefnið okkar hafi verið viðurkennt.
Kamila segir að það sé óvænt og ánægjulegt að vinna þeirra skuli vera viðurkennd. Þau vonast til að geta haldið verkefninu áfram og að fleiri leggi því lið í framtíðinni.
Venja er fyrir því að nýútnefndir Reykvíkingar ársins snari sér í vöðlur og veiðigalla og freisti þess að veiða fyrsta lax sumarsins í Elliðaá. Útnefningin hefur síðan í borgarstjóratíð Jóns Gnarrs verið samtvinnuð opnun veiðitímabilsins í ánni.
Í þetta skipti veiddu bæði Kamila og Marco stóra og feita laxa. Bæði ætluðu þau að sleppa fiskunum en lax Kamilu drapst áður en hægt var að sleppa honum, sem hryggði viðstadda.
(umhverfishljóð og stemmning á meðan verið er að veiða lax)
Kamila Wali-jewska og Marco Pizzo-lato voru í morgun útnefnd Reykavíkingar ársins. Þau standa að svokölluðum frísskáp sem ætlað er að efla vitund um matarsóun.